钦定古今图书集成/明伦汇编/氏族典/第445卷 > 《廖用贤尚友录》 > 柳晟
## 钦定古今图书集成/明伦汇编/氏族典/第445卷 > 《廖用贤尚友录》 > 柳晟

按《唐书柳晟传》：“晟，河中解人。六世祖敏，仕后周为太
子太保。父潭，尚和政公主，官太仆卿。晟代宗养宫中，
使与太子诸王受学于吴大瓘。既长，拜检校太常卿。
德宗立，晟亲信用事。朱泚反，从帝至奉天，自请入京
师，说贼党，泚捕系狱。晟夜半坎垣毁械而亡，间归奉
天，乘舆还京师，擢原王府长史，累迁将作少监，授山”
南西道节度使，入为将作监。使回鹘，奉册立可汗，还，
为左金吾卫大将军，卒。